क्लेट के आंसर-की को चैलेंज कर सकेंगे अभ्यर्थी
एजुकेशन रिपोर्टर | जमशेदपुर
कॉमनलॉ एडमिशन टेस्ट-2016 (क्लेट) आयोजित करने जा रही राजीव गांधी नेशनल लॉ यूनिवर्सिटी (पटियाला) इस साल रिजल्ट जारी करने से पहले आंसर-की जारी करेगी। ऐसा इसलिए ताकि परिणाम आने से पहले अभ्यर्थी उसे चैलेंज कर सकें।
पिछले साल राम मनोहर लोहिया यूनिवर्सिटी द्वारा रिजल्ट जारी होने के बाद कई स्टूडेंट्स ने इसे चैलेंज कर दिया था, जिसकी वजह से दोबारा रिजल्ट जारी करना पड़ा था। ऐसी स्थिति निर्मित हो, इसके लिए राजीव गांधी लॉ यूनिवर्सिटी ने 8 मई को ऑनलाइन एग्जाम होने के बाद 12 मई को आंसर-की अपलोड करने का निर्णय लिया है। इसके बाद स्टूडेंट्स इस आंसर-की को चैलेंज कर सकते हैं, जिसके लिए 13 से 15 मई तक का समय दिया जाएगा। सभी के चैलेंज को चेक करने के बाद फिर एक संशोधित आंसर-की 20 मई तक जारी की जाएगी। इसके बाद 23 मई को रिजल्ट घोषित किया जाएगा।
hin_Deva bho_Deva hin_Deva hin_Deva